ประกาศคณะกรรมการองค์การเพื่อการปฏิรูประบบสถาบันการเงิน เรื่อง หลักเกณฑ์การให้ความช่วยเหลือผู้ฝากเงินและเจ้าหนี้ที่สุจริตของบริษัทที่ถูกระงับการดำเนินกิจการ
ประกาศคณะกรรมการองค์การเพื่อการปฏิรูป
ประกาศคณะกรรมการองค์การเพื่อการปฏิรูป
ระบบสถาบันการเงิน
เรื่อง
หลักเกณฑ์การให้ความช่วยเหลือผู้ฝากเงินและเจ้าหนี้ที่สุจริต
ของบริษัทที่ถูกระงับการดำเนินกิจการ
 

อาศัยอำนาจตามความในมาตรา ๑๖ (๒)
แห่งพระราชกำหนดการปฏิรูประบบสถาบันการเงิน พ.ศ. ๒๕๔๐ องค์การเพื่อการปฏิรูประบบสถาบันการเงินออกข้อกำหนดหลักเกณฑ์การให้ความช่วยเหลือผู้ฝากเงินและเจ้าหนี้ที่สุจริตของบริษัทที่ถูกระงับการดำเนินกิจการตามคำสั่งกระทรวงการคลัง
ลงวันที่ ๒๖ มิถุนายน ๒๕๔๐ และ ๕ สิงหาคม ๒๕๔๐ ดังต่อไปนี้

ข้อ ๑ การให้ความช่วยเหลือผู้ฝากเงินและเจ้าหนี้ที่สุจริตของบริษัทที่ถูกระงับการดำเนินกิจการตามคำสั่งกระทรวงการคลังลงวันที่
๒๖ มิถุนายน ๒๕๔๐ ทางการได้จัดให้มีการดำเนินการไปแล้ว จึงให้เป็นไปตามหลักเกณฑ์
วิธีการ และเงื่อนไขที่บริษัทเงินทุนหลักทรัพย์กรุงไทยธนกิจ จำกัด (มหาชน)
และ/หรือ ธนาคารแห่งประเทศไทย และ/หรือ
กองทุนเพื่อการฟื้นฟูและพัฒนาระบบสถาบันการเงิน และ/หรือ กระทรวงการคลัง กำหนด

ข้อ ๒ การให้ความช่วยเหลือผู้ฝากเงินและเจ้าหนี้ที่สุจริตของบริษัทที่ถูกระงับการดำเนินกิจการตามคำสั่งกระทรวงการคลังลงวันที่
๕ สิงหาคม ๒๕๔๐ ทางการได้จัดให้มีการดำเนินการไปแล้ว จึงให้เป็นไปตามหลักเกณฑ์
วิธีการ และเงื่อนไขที่ธนาคารกรุงไทย จำกัด (มหาชน) และ/หรือ ธนาคารแห่งประเทศไทย
และ/หรือ กองทุนเพื่อการฟื้นฟูและพัฒนาระบบสถาบันการเงิน และ/หรือ กระทรวงการคลังกำหนด

ข้อ ๓[๑] ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ ณ วันที่ ๘
ธันวาคม พ.ศ. ๒๕๔๐
ธวัชชัย ยงกิตติกุล
ประธานกรรมการ
องค์การเพื่อการปฏิรูประบบสถาบันการเงิน








พัสสน/จัดทำ
๓๐ ตุลาคม ๒๕๕๒

โชติกานต์/ปรับปรุง
๑๖ พฤษภาคม ๒๕๕๙























[๑] ราชกิจจานุเบกษา
เล่ม ๑๑๔/ตอนพิเศษ ๑๒๓ ง/หน้า ๖๙/๒๖ ธันวาคม ๒๕๔๐